Downloaded from YTS.MX
NETFLIX PREDSTAVLJA
Official YIFY movies site: YTS.MX
Gledaj sad.
Ovo je šah-mat.
Ti si na potezu.
-Hajde, Nika, razmišljaj. -Razmišljam, tata.
-Ne vidim baš. -Mama.
-Mama! -Mama!
-Ne po travi! -Mama!
-Mela! -Mama!
-Stoput im ponavljam. -Evo, Mela!
Mela, tu budi.
-Mela. -Dobro, uzmi.
-Dobro, hvala. -Hvala.
Obje uzmite po jednu.
Što sam rekao?
Bila je gužva?
Ne, bilo je teško naći namirnice za tebe.
-Ali našla si ih? -Jesam. Zašto nisi otišao?
I da njih ostavim?
Da mi unište travnjak?
Pognojio sam ga.
Ugodan dan.
Drži ih na oku.
Dušo, ne jedi tako brzo. To nije zdravo.
Moraš žvakati.
Da je tjestenina al dente, imao bih što žvakati.
Dobro, slušajte. Što kažete na kino sutra nakon crkve?
A da budeš ljubazna i mene prvo pitaš?
Ja sutra ne mogu.
Idem na poslovni tenis kod Czerwińskog.
Aha, znam.
-Onaj s restoranom. -Ne samo to.
Odličan je kontakt. Može nam puno pomoći.
Igra li dobro?
Igram s njegovom ženom.
Znam koja je to.
Nova.
S plastičnim cicama.
Što je u tome loše?
Danas to čak ukusno izgleda.
Pa ovo je nevjerojatno.
Mela, pusti to.
Jutros je soba bila uredna.
Znaš kako je s djecom. Rad, rad, rad.
Možemo li ove godine sudjelovati u Danu otvorenih vrtova?
Nema šanse. Pogazit će mi travnjak.
Tomek!
Izvest ću psa.
Dođi, Melcia.
Idemo!
Mela!
Je li hitno? Plešem s lepezama.
Nećeš vjerovati.
Tomek mi je kupio parfem.
Znaš da su one male bočice besplatni uzorci?
Ne, kupio mi je dobar parfem. I to skup!
Aha. Kako znaš da je skup? Pokazao ti je račun?
Ne, našla sam račun.
Miriše li bar lijepo?
Ne znam, nije mi ga još dao. Mela, dođi.
Trči u park.
Možda nije za tebe.
Nego za koga?
Kada ti je zadnji put išta kupio?
Kupio mi je dasku. Fora, dizajnersku.
Za surfanje?
Da, za surfanje peglom.
Sigurno ima ljubavnicu.
Mela!
Magda?
Hej!
Magda!
Šalila sam se. Čuješ li me?
Gdje ti je smisao za humor?
Magda!
Jesi li dobro?
Jesam.
Ovo je valjda prvo ubojstvo u Podkowi Leśni u našem životu.
Poznaješ li je?
Ne. Nije odavde.
Kako znaš?
Bila je u svečanoj haljini.
Hodala je prema željezničkoj postaji.
Dakle, ne živi ovdje. Mislim,
nije živjela.
Baš sam to i ja pomislio.
Jesi li išta vidjela?
Nisam. Našla sam je prije točno 37 minuta.
Valjda je umrla trenutak prije. Još je krvarila.
Ali… ne znaš detalje.
-Ako pitaš za vrijeme smrti… -Ne pitam.
Oko 22.20 h.
Ne pitam!
U Modrzewiowoj ulici vidjela sam Stefana.
-Dolazio je iz parka. -Zaista?
Kako znaš da je bio on? Prepoznala si ga po mraku?
Ne po mraku.
Po šeširu.
Kako sve to znaš? Zar si iz Scotland Yarda?
Agatha Christie. Mogu ti je posuditi.
Inspektore.
Tužilac vas traži.
Prestani.
Jacek!
Jedno ubojstvo i već si slavna.
-Mama, idemo na sladoled? -Idemo.
Želim četiri kugle!
Četiri! Ma najbolje. Najviše dvije.
-Tri. -Madzia.
-Djeca govore samo kad ih se pita. -Magdunia!
Magdunia.
-Mama, slavna si. -Da.
-Zaista. -Magdunia!
Mi ćemo stati u red.
Dobro.
-Dobar dan. -Dobar dan.
Je li istina, dušo?
Našla si tu ženu?
Je li odavde?
-Prestani, ne mogu to slušati. -Još to nosiš.
Weronika je imala takav.
Moraš nam navratiti.
Na čaj. Ispeći ću pitu.
Prestani! Nije bila sve ove godine, a sad će doći?
Nije tako.
Doći ću.
Oprostite, moram ići. Doviđenja.
Doviđenja.
Mama?
Tko su bili oni ljudi?
Weronikini roditelji.
One tete koja je umrla?
Nestala. Nitko ne zna gdje je.
Čak ni ti?
Nitko ne zna. Čak ni ja.
Gospođo Magda!
-Kakva slučajnost! -Dobar dan!
Dragi, ovo je dr. Walczak.
Njemu vodimo Melu.
Ti je vodiš. Dobar dan.
Dobar dan.
-Kao da mi čitate misli. -Zaista?
Sjećate li se dr. Milaszevskog?
-Da. -Preselio se u Varšavu.
Bi li vas možda zanimao honorarni posao u mojoj klinici?
Pa bilo bi se divno vratiti na posao.
Ali nisam radila godinama.
Brzo biste se prilagodili. Samo vjerujte u sebe!
Pa da.
Dušo, odlučili smo da ćeš ostati doma dok djeca ne odrastu, zar ne?
Zar ne? Jesmo.
Da, tako je.
Žao mi je.
Uglavnom, ponuda stoji.
Ali ne znam mogu li čekati da vam se djeca vjenčaju.
-Ali budimo optimistični. -Da.
Doviđenja.
Jako smiješno.
VIDOVNJAK, TERAPEUT
Recite.
Nestala mi je…
prijateljica.
Imala je istu kao moju.
Imam samo to.
Žao mi je.
Znam na koga misliš, ali ne mogu ti pomoći.
Zašto?
Zar to nije dovoljno?
Ovo je vrlo ozbiljno.
U svijetu energija sve mora biti u ravnoteži.
Kod nečeg tako ozbiljnog, cijena također mora biti visoka.
Inače postupak nije djelotvoran.
Niste ni provjerili koliko ima.
Jako mi je žao.
Takvi su zakoni univerzuma.
Opa!
Danas sam jaka!
-Ravno do susjeda. -Energija!
Bilo mi je zadovoljstvo.
Idite.
-Mišiću, jesi li vidio? -Sve sam vidio.
Zuza je sve bolja. Igra gotovo kao profesionalka.
Koliko plaćam treneru, već je trebala pobijediti na Wimbledonu.
Jučer kod Szelige nisi trebao toliko piti.
Kakva zabava! Sve sami slavni, kao u Pudeleku!
Imam slike. Pokazat ću ti.
Super.
Dođite večeras na piće.
-Na mali revanš. -Ne.
Hvala, ali danas se odmaram.
Moja supruga Magda.
Zuzu znaš. Njezin muž Jarosław Czerwiński.
Pozvao sam ih danas na večeru.
Shvaćam da ste umorni. Ni mi noćas nismo spavali.
Zamislite, moja žena je našla truplo u parku.
Zaista?
Pravo truplo?
Gdje?
U parku. Kraj gradske vijećnice.
Nevjerojatno.
Baš imaš sreće!
Srčani udar?
Ubojstvo.
Ajme!
Sva sam se naježila!
-Gle, maco. -Da.
Kad je večera?
-Nije loše, ha? -Fantastično!
On je na TV emisiji.
Podrijetlom ste iz Podkowe?
Da, ovdje sam se rodila.
Zavidim vam. Ovdje ste sigurno imali divno djetinjstvo.
Da, jesam.
Da se ubojstvo može dogoditi u tako krasnom mjestašcu!
Dušo! Nemoj opet o tome!
Kad slušam o tom truplu…
Sva se naježiš, žabice, znam.
Kako se to dogodilo?
Navečer sam izvela psa u šetnju.
Odjednom je pobjegla. Potrčala sam za njom.
I našla mrtvu ženu u grmlju.
Gdje je to bilo?
U parku, kraj željezničke postaje.
-Nema nadzornih kamera? -Ima.
Ali ima slijepi kut.
Ubojici se posrećilo.
Vi ga niste vidjeli?
Nisam.
Mislim, vidjela sam Stefana, našeg lokalnog pijanca.
Policija misli da je on. Ali sigurno nije.
Zašto ne?
Madzia, ne dosađuj gostima. Pusti to.
To je ona!
Što? Tko?
To je ubijena žena!
Moram nazvati Sikoru.
Magda!
Sikoru? Inspektora Jaceka Sikoru?
Da, znaju se iz škole.
Možda svrati. Živi blizu nas.
Ispričavam se.
Ne javlja se. Sigurno spava.
Gdje su naši gosti?
Otišli su. Čestitam.
Molim?
Koji ti je bio vrag da govoriš o truplu?
Zaboravila si da su došli poslovno?
Oprosti, ali on je pitao i…
Da.
Tako su odjurili da su zaboravili fotografije.
Ne shvaćam zašto nas nitko ne zove na te zabave!
Oprosti.
Ja ću ovo počistiti.
Čisti ili nemoj, fućka mi se.
-Što je to? -Ja i Weronika na sajmu.
Pa što?
Gle ovo.
-Što? -To je Weronikina ogrlica.
Nije li to žrtva?
-Odakle ti to? -Od nove žene Czerwińskog.
Bila je na Szeliginoj zabavi.
Baš sam htio provjeriti je li te večeri bilo zabava.
Bila je jedna. Szeligina. Najavio je kandidaturu za senat.
Baš sam to rekao!
Provjeri popis gostiju.
Pa ćemo saznati tko je ona bila!
Upravo sam to htio!
Imaš još fotografija?
Imam.
Daj mi to.
Ovo je policijski posao.
Grażyna!
Jacek, to se i mene tiče.
Želim znati odakle joj ta ogrlica.
Isprintaj to. Ne ta, nego takva.
To je ta ista!
Znam jer sam joj je ja dala!
Istražujem ubojstvo, a ne krađu ogrlice.
Moram znati. Možda me to odvede do Weronike.
Taj je slučaj zatvoren. Pobjegla je od kuće prije 15 godina.
Živi u Londonu ili Pernambucu i nije ju briga za ovo.
Jacek, ne bi me tako ostavila.
Možda je vrijeme da ti nju zaboraviš.
Elka!
Da?
-Što je sad? -Slušaj.
Sjećaš se ove ogrlice?
Weronika je imala istu takvu, ali s W.
Nećemo o Weroniki.
Žena koju sam našla imala je identičnu ogrlicu.
Promjena teme. Je li ti Tomek dao parfem?
Promjena teme. Tko je napravio ogrlice?
Jesi li provjerila račun? Ako je star, možda nije za tebe.
Zašto ga nitko od vas ne voli?
Rado ću ti reći ako imaš dovoljno vremena.
Možda je Bodzio.
Drvena kuća, kao Hitchcockova. Kwiatova ulica.
Volim te!
I ja tebe.
ZLATAR
Ima li koga?
PODKOWSKI UMJETNIK ZASJAO U NEW YORKU
Nije pravi!
Obično ovako ne dočekujem goste,
ali trenutačno ovdje imam svašta.
Katarski šeik dolazi k Mazuru.
Svi šeici vole zlato, zar ne?
Pa izrađujem ove ljepote.
Aha! Krasno!
Znate li da je Mazur izliječio šeikovu mačku? S pomoću fotografije!
Pogledao ju je.
I izliječio. Čudo.
Čudo. Da.
Da.
Sad mu šeik dolazi osobno zahvaliti.
Aha!
Fifi, zloćo jedna!
Nije lijepo tako jesti.
Zločesta Fifi.
Bože!
Slatkice. Proždrljivice moja mala!
Tamna čokolada. Moramo je odvesti veterinaru.
-Odmah. To je za nju otrov. -Ali…
'Dan! Trebamo doktora!
-Dobar dan. Sad ga nema. -Fifi se cijela trese!
Magda Borowska. Ja ovdje radim.
-Idemo! -Gospođo!
-Ne možete ući! Ljudi čekaju! -Hvala.
Žabice moja mala.
Sunčice. Kakva pustolovina!
Dobar dan!
Već radite?
Hitna situacija.
Trovanje tamnom čokoladom.
-Dobar dan. -Dobar dan.
Zdravo, malena!
No, no!
Svaka čast! I ja katkad imam problema s tako uskim venama.
Posrećilo mi se.
I što sad?
Vidimo se sutra u osam?
Ne. Ovo je bilo samo jedanput.
Gospođo Magda!
Vrijeme je da učinite nešto za sebe.
-Htjela sam vas nešto pitati. -Što?
Prepoznajete li ovu ogrlicu?
Da!
To sam ja radio.
Napravio sam po jednu za svako slovo abecede.
Lijepa je, zar ne?
Jest.
Znači, ima samo jedno W?
Da, ako me nitko nije kopirao.
Tko ga je našao?
Naši.
Pretraživali su prazne prostore kao što ste tražili.
Dobro.
-Smrdi na alkohol. -Istina.
Pijan kao čep. Ali mogao si je to priuštiti.
Znači, motiv je bio pljačka. Odlično.
Brzo i učinkovito.
Meni malo i prebrzo.
Tko ju je pustio?
-To je gđa Magda! -Pa?
To je Magda.
Ta teorija o ubojstvu za novac obična je glupost.
Stefan je za novac kosio travu, skupljao otpadni metal.
Ali ubojstvo?
Što si sad?
Profilerka?
Ogrlica je zaista bila Weronikina.
-Pa što? -Poznavale su se.
Mogla ju je dobiti na tisuću raznih načina.
A ovdje imamo ubojicu, motiv i slučaj zaključen!
Dobro. Samo me zanima je li ubijena oko vrata imala ogrlicu.
-Je li ubijena nosila ogrlicu? -Nije.
-Eto! Netko ju je uzeo.
Stefan! Prodao ju je i kupio si alkohol koji ga je ubio.
-Jacek… -Dosta!
Vodite je da ne poludim!
-Ovo je preočito. -'Đenja!
Htjela sam reći da mi je žao Stefana.
Halo? Da. Recite g. Mazuru da dolazim. I ispričavam se.
Onome Mazuru?
Još si ovdje?
Odlazi, acetone!
Odlazi, amonijače!
Odlazi, arsene!
Odlazi, benzopirene,
butane, vinil-kloride.
Odlazite, katranske tvari,
cijanovodiče i DDT!
Kasnite. Terapija je počela.
Odlazite, formaldehide, kadmiju, metanole, naftilamine,
polonije, ugljikov monokside!
Toluidine, uretane i nikotine, odlazite!
Odlazite!
Inspektore?
Tako je.
Došao sam poslom.
Zbog šeika.
Malo me pričekajte.
Hvala svima! Gotovi smo.
Molim vas, idite na prijam.
Otresimo se! Hvala vam lijepa!
Na prijam.
Molim vas, recite,
ta mačka…
Kako ste to izveli na takvu udaljenost? Nevjerojatno.
Trebam samo fotografiju.
Kako da objasnim?
Ukratko,
u svijetu ezoteričnih energija
vrijeme i prostor ne postoje.
Razumijete li?
Da, naravno.
I šeik dobro plaća.
Gospođa Magda!
-Što ti ovdje radiš? -Rekla je da je vaša partnerica.
Partnerica?
U kojem smislu?
Koliko stoji ozdravljivanje mačke?
Gđo Magda, nije baš tako.
Oprostite, odmah se vraćam.
Jacek…
Znam kako da izvučem nešto iz njega.
Nema rasprave.
Jacek, daj!
On je običan, napuhani, pohlepni klaun.
Nije htio tražiti Weroniku jer nisam imala dovoljno novca.
Nešto ću ti reći.
Znaš li tko uskoro dolazi u Podkowu?
Katarski šeik.
-Kako znaš? -Svi znaju.
Je li?
Ako si tako pametna, otkrij komu je tvoj muž kupio parfem.
Kad ga je kupio?
Prije dva tjedna.
Eto vidiš.
Možda postoji objašnjenje.
Pitaj ga.
Neću ga pitati jer sam kukavica.
Znam.
Misliš li da će tražiti razvod?
Možda ne razvod!
Možda je samo avantura.
-Zar bi mi zato trebalo biti lakše? -Magda, ne radiš.
On ima kontrolu i uzdržava te.
Tako smo se dogovorili. Zbog djece.
Ali on dobro zna,
ako muž ima ljubavnicu,
žena mu može prirediti ili scenu ili doručak.
Da mu priredim doručak?
Ja bih mu radije napravila scenu.
Ne znam. Zasad imam samo indicije, zar ne?
Onda doručak.
Braco!
Isuse…
Trebam votku.
Znaš da ne smiješ. Votka ti škodi.
Natočit ću ti vina.
Magda?
-Oprosti. -S tobom ne razgovaram.
Nije bio Stefan.
-Što? -Nije bio Stefan!
Rekla sam ti.
Znala sam!
Znala sam da nije Stefan!
Odmah sam ti rekla.
Hoćeš li zaplesati pobjednički ples?
Dobro, što imamo?
Prvo, analizirali smo otiske prstiju na oružju kojim je ubijena.
Nisu Stefanovi.
To znamo! Dobro, otisci. Dalje?
Drugo,
i on je ubijen, razumiješ?
Tupim udarcem u glavu.
Prikazali su to kao nesreću.
Očito!
Prestani.
-Daj mi mobitel. -Zašto?
Daj mi svoj mobitel!
Evo.
Dobro.
Upisujem svoj broj kao kontakt u hitnom slučaju.
Ako triput brzo pritisneš gumb za paljenje mobitela,
ja dobivam tvoju lokaciju
i prednju i stražnju sliku kamere.
I onda?
-Dođem po tebe. -S upaljenom sirenom?
Stefan je ubijen jer je vidio ubojicu.
Znači da si i ti u opasnosti.
Ja nisam vidjela ubojicu.
Ali ubojica ne zna da ga nisi vidjela.
Tomek.
Halo?
Da.
Dolazim za minutu.
Moram ići.
Možda ti da parfem.
Odvest ću te. Za svaki slučaj.
Ne volim da se s nepoznatima voziš na skuteru.
Nije nepoznat. To je Jacek.
Znaš li zašto me povezao?
Jedva čekam da mi kažeš.
Jer sam u smrtnoj opasnosti.
Magda, u smrtnoj opasnosti?
Prije ćeš umrijeti od previše krafna.
Šećer, tihi ubojica.
Smrtna opasnost!
Naprijed!
Dobro jutro!
Dobro jutro! Točno je 8 h.
Nisam vas očekivao. Samo sam se nadao.
Pardon.
Klinika, izvolite?
Dobro.
Poslat ću nekoga.
Gđo Magda, imat ćete vatreno kršenje.
Pas, moguća infekcija uha. Liliowa ulica 18.
Idete? Ja sad ne mogu.
Kvrapcu.
Inspektore Sikora! Otkud vi ovdje?
Želite li sjesti?
Hvala.
Prekrasna vila.
Prvi put sam ovdje.
Impresioniran sam.
Kako je to moguće? Odsad ste nam na popisu gostiju.
U redu.
Ova djevojka bila je na zabavi u subotu. Poznajete li je?
Ubijena je.
Da, čuo sam.
Strašna situacija.
Ovdje, u Podkowi…
Ne želim da to procuri u medije.
Ali ne prepoznajem je.
Nažalost, ja je se sjećam.
Došla je s onim tipom iz tiskarskog studija.
Zove se Cieślak. Zar ne, dušo?
Molim vas za pozornost.
Veliko mi je zadovoljstvo predstaviti svojega muža,
budućeg senatora,
gospodina Brunona Szeligu!
Hvala!
TVOJ KANDIDAT
Hvala svima što ste došli.
Dame i gospodo, ne bih bio ovdje…
Ne bih bio ovdje danas da nije bilo moje žene.
Hvala, dušo.
Gospođo, rekli ste
da je se „nažalost“ sjećate.
Pa da pitam: zašto „nažalost“?
Nažalost, zato što je bilo nekih vrlo neugodnih okolnosti.
Ta žena i Cieślak gadno su se posvađali.
Zbog čega?
Nemam pojma.
Oboje su bili alkoholizirani, pa…
sigurno nije važno.
Tako je lijepo kod vas!
Imate toliko prostora!
Ima toliko danjeg svjetla! To je tako rijetko u našoj Podkowi.
Da.
Domaći tako vole svoje drveće da cijeli život provode
u njihovoj sjeni.
Vitamin D.
Što ti radiš ovdje?
-Uhitit ću te zbog ometanja. -Nije ono što misliš.
-Ne govori mi što da mislim! -Dobar dan!
Došla sam zbog psa.
Kakva lijepa životinja!
Lijepa i pametna.
Savršeno poslušna.
Onda sam ljubomorna jer moja mene uopće ne sluša.
Znate da nije pas kriv?
Nego vlasnik.
Bruno!
Izvolite.
Bruno, psiću!
Bruno, psiću moj!
Ne smijete pokazati strah.
Oni to osjete.
Halo!
Signal za uzbunu
poslan je policiji s lokacijom i slikom.
Sad me ne možete ubiti.
Zaboravili ste ostatak. Evo.
Dobar tek.
Znaš li koliko čekam? Je li?
Došla si zbog psa?
Broj za hitne slučajeve!
Hitne! Mogli su me ubiti petsto puta!
-Nitko te nije ubio. -Ali pizza mi se ohladila.
Što ti je važnije od mog života?
Prvo, identificirao sam žrtvu.
Drugo, njezin zaručnik je u autu. Glavni osumnjičeni. Vodim ga.
Kako se zvala?
Joanna Maj.
Frizerka iz Brwinówa.
A zaručnik? Misliš da ju je on…
Posvađali su se.
I našli smo njegove otiske na oružju ubojstva.
Ne, ne. Nešto mi tu ne štima. Obrisao bi ih. Mogu li razgovarati s njim?
Ti si luda.
Možda zna odakle njoj Weronikina ogrlica.
To nam je jedini trag.
Ti si potpuno poludjela!
Nećeš razgovarati s ubojicom!
Izbriši broj za hitne slučajeve, opasnost je prošla.
Vodim ga u postaju.
-Dobro. -Tiho.
Da, gospodine.
Dobar dan. Oprostite.
Vaša je zaručnica imala ovakvu sa slovom W.
Sad si pretjerala!
Nikad je prije nije nosila.
Nije ju mogla naći kad smo kretali.
Preklinjao sam je da stavi neku drugu.
Imala je hrpu bižuterije.
Ali insistirala je.
Rekla je da bez nje ne ide.
Znate li odakle joj?
-Što to mene briga? -Ali zašto joj je bila tako važna?
Ne znam.
Ali istina je da se prestrašila kad sam rekao kamo idemo.
IMAMO MOĆ
-Aśkin sprovod je sutra u 4 h u Żyrardówu. -Oprostite.
Govorite o Joanni Maj, ženi koju su ubili?
Poznavali ste našu Asiju?
Samo površno.
Joanna Maj.
Ovdje je radila.
Frizerka kaže da zaručnik nije kriv.
Sad je i frizerka istražiteljica?
Počet ću ja šišati.
Što je s tobom?
Isuse, ne… Prestao sam pušiti zbog onog Mazura.
Zaručnik nije kriv. Našli su ga na snimci sa zabave.
U vrijeme ubojstva bio je u bazenu.
A otisci?
Ražanj je mogao dodirnuti bilo tko.
Slušaj.
Mislim da je nosila ogrlicu kako bi je netko vidio.
Sutra je njezin sprovod. Kanim ići.
Dođi sa mnom, možda nešto otkrijemo.
Gore glavu!
-Ne pokušavaj me razvedriti. -Želim zatvoriti vrata.
Prestani se ceriti, ovo je sprovod.
Znam, ali mislim da ćemo uskoro riješiti zagonetku.
Vidiš li ikog sumnjivog?
Da. Tebe.
Henio.
Možete li pomoći?
-Ja? -Da.
Da, pomozite nam.
Neću ti ovo oprostiti.
Došli ste autom ili autobusom?
-Autom. -Možete li povesti moju tetu?
Kamo?
Na karmine, dušo.
-Nakon sprovoda. -Naravno. Sve za tetu.
Oprostite.
Henio, natoči im!
Ja ne bih, hvala.
Vozim.
Nećeš nazdraviti za Joannu?
Moj muž može piti.
Molim?
-Jacuśe… -Bili ste Joannini prijatelji?
Da.
-Da. -Da.
Da.
Joasia nas je šišala.
Nažalost, mene nije stigla.
Mene,
nažalost,
jest.
Molim vas… Smijem li otići na toalet?
Gore je.
Pij, mali.
Ne tu!
Gospođice?
Što radite ovdje?
Ta djevojka na fotografiji…
Zvala se Weronika. Sjećate li je se?
Bila je Joannina prijateljica. Družile su se.
-Prijateljica? -Da.
Kao što rekoh, prijateljica. Bile su kao sestre.
Sve su dijelile.
Kozmetiku, odjeću, nakit.
Nakit.
Ali ovdje nema nakita. Nema ni novca.
Da, da. Naravno.
-Oprostite, ovo je bila pogreška. -Kakva pogreška?
Kradljivice.
-Ne, nisam… -Henio.
-Znaš li tu gospođu? -Ne znam.
Dovezla sam vas ovamo.
Nitko ih ovdje ne zna.
Lopovi su, kad ti kažem.
Ovo je nesporazum.
Najdraži gosti!
Htio bih nazdraviti.
Za našu
dragu preminulu žrtvu.
Neka živi
sto godina!
Nazdravlje!
Jacek!
Ne, ne.
Mnogo vam hvala na…
vremenu i…
što ste nas primili. Hvala.
Znam zašto je Joanna nosila moju ogrlicu.
Bila je Weronikina prijateljica, shvaćaš?
Netko na toj zabavi znao je Weroniku.
Joanna je to znala. Zato su je ubili.
Shvaćaš? Istražujemo jedno te isto
jer je Joanna umrla zbog Weronike.
Srdačni ljudi.
Jacek!
Jako dragi ljudi.
Obećale smo jedna drugoj da ih nikad nećemo skidati.
Grizla me savjest što nisam dobra prijateljica.
Što se nisam, znaš…
Dovoljno zanimala za njezin život.
Nisi dovoljno?
Imala je drugi život. Negdje drugdje.
-Drukčiji. Bez mene. -Jako dragi ljudi. Da bar…
Magda.
Uvijek sam mislila, da ona nije nestala,
ti se ne bi udala za Tomeka.
Što?
Bila si se potpuno raspala. Svatko te mogao pomesti.
On je prvi naišao.
Katkad mi je žao što nije Jacek.
Jacek…
Jacek je bio zaljubljen u…
Svi su bili zaljubljeni u Weroniku.
Pa,
ne baš svi.
Madzia?
Dobar dan.
Dobar dan!
Dobro došla. Izvoli, uđi.
Bila sam sigurna da ćeš doći.
Gđo Wanda,
neću lagati.
Imam razlog
zašto sam vas došla posjetiti.
Zaista? K nama možeš uvijek svratiti.
Otišla sam na sprovod ubijene žene, Joanne Maj.
Ispada da je bila Weronikina prijateljica.
-Nemojmo o tome. -Ali to mi je…
Nemojmo o tome.
Weronika nije bila u dobrom odnosu s ocem.
Stalno su se svađali, raspravljali, keckali.
Da je saznao
da je trudna…
Razumiješ?
Neudana.
Bila je trudna?
Da!
Maj ju je upoznala s njim.
-S kim? -Pa…
Dolazio je k njoj u restoran.
Kako se zove? Koji restoran?
Na trkalištu. Bile su konobarice.
Weronika je znala da je ne mogu zaštititi od oca.
Zato je pobjegla.
Dobar dan.
-Gđo Magda. -Pardon!
Što radite?
Pratio me onaj auto. Mislit ćete da sam luda, ali nisam.
Prati me nekoliko dana.
-Moramo nazvati policiju. -Spavaju.
Možete li me odvesti doma?
Mogu, naravno.
-Uzmite moj broj. Zovite bilo kad. -Dobro.
Bit će mi kontakt za hitne slučajeve.
Može!
Pitam se što ćeš mi sad reći.
Što si radila s tim kretenom?
Ljubavnici smo.
Oprosti. Podgrijat ću ti večeru za minutu.
Ne treba. Idemo van.
Kamo?
Iznenađenje.
Tomek…
Htio sam ti…
nekako pokazati da cijenim to što se brineš za kuću
i našu djecu…
Imam malen dar za tebe.
Nećeš otvoriti?
Hajde.
Samo daj!
Magda! U redu je.
I ja sam dirnut.
Tomek…
U zadnje vrijeme se svašta događa pa sam htjela nešto tako reći.
I imala sam jako težak dan.
Opraštam ti.
Desert?
Odlično!
Vrlo ste ljubazni!
Skoro gotove?
Pustimo mamu da se danas odmori.
Ja ću vas odvesti u školu.
Joj!
Što ti to znači?
U auto, odmah!
No? Brzo, da ne zakasnite!
Samo nemojte raditi nered.
Moj omiljeni parfem.
Požurite se, idemo!
Ne dižite noge na sjedala!
-Htjeli ste razgovarati s vlasnikom? -Da.
Ilona Czerwińska.
Jeste li vi supruga Jarosława Czerwinskog?
Bivša.
Ta je djevojka bila posebna.
Dobivala je dvostruko veće napojnice od drugih.
Svi su je obožavali.
Ali obje su ovdje radile?
Druga je bila drolja.
Zavela je mog muža.
Joanna, zar ne?
Nemam pojma kako se zvala. Previše ih je.
Možete li još jedanput pogledati?
To nije bila Weronika?
Znam s kim se ševio.
Ta druga je bila druga priča.
To je bila prava ljubav.
Moj bivši je samo ševio, ali onaj drugi tip se zaista zaljubio.
Iskreno. A mislim da se i ona.
Premda, kad je tip tako bogat,
teško je reći vole li njega ili novčanik.
Jeste li ga poznavali?
Jesam.
Često su dolazili. Jeli, pili, kladili se.
Tu i tamo čak i dobivali.
Bilo je to…
kao bajka.
Sjećate li se kako se zvao?
Naravno.
Bruno Szeliga.
Znaš da nisam nikad bio na utrkama?
Mislim da je Weronika mrtva.
Danas sam ih…
Danas sam ih ondje vidjela.
Na tribinama.
Jacek, osjetila sam.
Znaš što sam ja saznao?
Czerwiński financira Szeliginu kampanju.
I drugi ga podupiru. Ovo je ozbiljno.
Weronika je bila trudna s njim.
Što?
Poznati poslovni čovjek, filantrop.
To ne znači da je mrtva.
Zatrudnjela je s oženjenim.
Znaš kako to ide?
On se zaljubio u lijepu djevojku.
Prava ljubav. Ali problem je nastao čim je ona zatrudnjela.
Možda ju je poslao u Berlin ili na Bali i plaća joj da se ne vraća?
Možda, ali onda je ubijena Joanna. Ona je sve znala.
Došla je na zabavu na kojoj on najavljuje političku karijeru.
Nosila je Weronikinu ogrlicu.
I umrla.
-Htjela je nekog ucijeniti. -Ne nekoga. Szeligu.
Moraš ga uhititi.
Ne ide to tako. Ne možeš uhićivati bez dokaza.
Što je s Weronikom?
To je samo pretpostavka. Nemamo tijelo.
DAN OTVORENIH VRTOVA
Šezdeset.
Osamdeset.
Devedeset.
Sto posto.
Izvolite.
Ne, ne. Na prijamu.
Hvala.
Pretvarate vodu u alkohol?
Ne.
-Punim je energijom da bude hranjivija. -I skuplja.
Sve mora biti u ravnoteži.
Takvi su zakoni univerzuma.
Nikad mi nećete oprostiti, je li?
Ovo je vrlo važno.
-Trebamo vašu pomoć. -Pro bono.
Pro bono publico.
Za Podkowu.
Pro bono publico cui Podkowa.
Trebali ste reći!
Pozdrav, dragi gosti!
Supruga i ja želimo vam dobrodošlicu u svoj vrt.
S nama je gradonačelnik Podkowe Leśne.
Arture, molim vas da otvorite festival.
-Izvolite. -Hvala.
Cijenjeni gosti, dobro došli na novi Dan otvorenih vrtova!
Već petnaestu godinu zaredom susjedima otvaramo
ne samo svoje vrtove nego i srca.
Današnji glavni događaj je koncert operne pjevačice,
gđice Ewe Warta-Śmietane.
Uživajte!
Bravo!
G. Robert, molim vas, više se potrudite.
Vjerujte mi, jako se trudim.
-Ne izgleda mi tako. -Jer je to svijet energija.
-Rijetki… -Ide!
Slavni vidovnjak i čudotvorac u mom skromnom vrtu!
Nisam znao da se poznajete.
Da! Gđa Magda zamolila me za pomoć
u vezi s jednim davnim nestankom.
-Da. -Fascinantno.
Ali ne smijete biti ovdje. Ovo je…
privatan posjed.
-Ali danas je otvoren za javnost, zar ne? -Naravno.
Smijem li pitati što je ondje?
Stari dio vrta. Više se njime ne služimo.
Pridružite nam se na koncertu.
Odavde ne čujete dobro.
-Ne možete spavati? -Što vi ovdje radite?
Ovo je privatan posjed!
Zašto se uzrujavate?
To sam samo ja.
Ne smijete biti ovdje!
G. Szeliga, mi slučajno…
tražimo tijelo.
Ovdje?
Imate li nalog?
Imamo.
Samo nismo znali gdje treba kopati.
Zanimljivo, niste pitali čije tijelo.
Odvedite ga.
Je li sve u redu?
Jest.
Jacek.
Smijem li ući s tobom?
Ne mogu ti dopustiti da ispituješ sumnjivca.
Radije je se sjećajte ovakve.
Sve znamo.
O avanturi, utrkama…
trudnoći.
Jeste li ikad voljeli?
Iskreno.
Duboko.
Potpuno.
Bio je vikend.
Žene mi nije bilo u gradu.
Pozvao sam Weroniku k sebi.
Proveli smo prelijepu subotu.
U nedjelju ujutro Weri nije bilo dobro.
Nisam imao tablete protiv bolova, pa…
Dogodila se nesreća.
Pala je niza stube i udarila glavom.
Jedva se sjećam što je poslije bilo.
Ne sjećate se da ste tijelo zakopali u vrtu?
Nitko mi ne bi vjerovao da je to bio nesretan slučaj.
Pa sam je pokopao pod brezama.
Plačući i moleći je da mi oprosti.
A Joanna?
Ona djevojka u parku?
Isto ste plakali i molili je da vam oprosti?
Nisam je ubio.
Da ste temeljitiji, znali biste da nisam otišao sa zabave.
Ni na minutu.
Zdravo!
Zdravo.
Već si gotova?
S čim?
-S ispitivanjem. -Jesam.
Onaj inspektor je baš zgodan.
Možda me uhiti.
Dan nakon što su našli Weroniku, saznam da me muž vara.
I što sad?
Doručak ili scena?
Injekcija.
-Što? -Moram ići.
Szeligin pas treba veterinara.
Ne vjerujem.
Gdje je moj novac?
Dao sam Szeligi milijun za kampanju,
ali sad mu se više ne smiješi izborni uspjeh.
Ne znam ništa o novcu.
Time se Bruno bavio.
Hoćeš reći da je moj milijun nestao prije nego što je kampanja počela?
Što nije jasno?
To se mene ne tiče.
Novac ste rješavali vas dvojica.
Ne muljaj mi, Barbara. Prestani.
Ti znaš i kad se miš posere u ovoj kući.
Otvori sef.
Ili ću ja učiniti po svom.
Je li?
A da te podsjetim tko je kriv za ovo?
-Što? -Ti.
Da nisi upoznao Brunona s tom kurvom…
Nemaš pojma kakvo je to za mene bilo poniženje.
Toliko godina pokušavamo dobiti dijete,
a onda se pojavi ona i zatrudni.
Dugo sam znala za njihovu vezu.
Htjela sam ih uhvatiti u krevetu i poniziti.
Odglumila sam da odlazim.
Kad sam se vratila kući…
Droljo!
Misliš da možeš imati sve ovo?
Da mi možeš sve uzeti?
Kurvo!
-Ubit ću te! -Ne!
Za razliku od tvog muža, nikad nisam vjerovao u priču o padu.
Ali on ide u zatvor, a ne ti.
Da nisam došao, i njega bi bila ubila.
Daj mi novac!
A ona cura u parku…
Htjela je ucijeniti Brunu. Nisam to mogla dopustiti.
-Neću otići. -Ne znam o čemu…
Htio si mladu picu?
Mladog komada? Gdje je Weronika?
Gdje mi je prijateljica?
Reci mi gdje je… Samo razgovaramo!
Gdje mi je prijateljica?
Misliš da sam glupa?
Želim znati gdje je Weronika!
-Sad si pretjerao! -Pusti me na miru!
Nije ti palo na pamet da ja već godinama čuvam Brunu?
Tko je počistio za Weronikom?
Misliš da bih dopustio da ga drolja uništi?
Samo sam to htio učiniti po svom.
Kao s onim klošarom.
Ali ti si zaribala.
Dobar dan.
Došla sam zbog psa.
Joj, kvragu!
Uhvati je!
Ne!
Dolazi.
Primljeno. Odjava!
Šefe!
Ondje je.
Tko gdje?
Szeliga, na snimci sa zabave. Nije kriv.
DOBRO DOŠLI U PODKOWU
VOLIMO ŠEIKA
…Podkowa Leśna!
Hvala!
Drago mi je što sam ovdje!
Hvala!
Selam alejkum!
Zdravo!
Zdravo.
Selam alejkum.
Dobro došli u… Šumsku potkovu.
Znam da…
Sranje.
Ne mogu ja to.
Žao mi je.
Zašto ste…?
Jer mi ne ide posao!
Htio sam revitalizirati brend.
Pa ste izmislili šeika?
Da.
Znači, vi ste iscjelitelj i istovremeno varate ljude?
Nisam ja iscjelitelj.
Ja sam bivši šef marketinga velike korporacije.
Htio sam pokrenuti svoj posao.
I liječiti ljude?
Gospođo Magda!
Ljudi sami sebe liječe.
Možda postoji pozitivna energija ili…
vjera.
Vjera čini čuda.
Ali Sikora je prestao pušiti.
-Zaista? -Da.
Placebo.
Kad ste mi došli
zbog prijateljice
koja je nestala,
htio sam vam pomoći.
Ali nisam mogao!
Kako da lažem o nečem tako ozbiljnom?
Jedno je prestati pušiti, ali ovo…
Oprostite.
Ali osjetili ste da je u vrtu Szeligovih pokopano Weronikino tijelo.
-Zaista? Ondje je bilo tijelo? -Da.
-Iza… -Da.
-Rašlje su nekako počele… -Da!
Zato što imate taj dar da…
-Mislite? -Pa da.
Morate vjerovati u sebe.
-Dobro. Moram ići. -Nećete im reći?
-Neću. -Hvala!
Tko je dobar psić?
Predivno.
Pas je zdrav kao dren, a ja moramo u hitan kućni posjet.
Doviđenja. Vidimo se!
Sranje!
Elka! Neki tip me lovi!
Zaista? Je li zgodan?
-Joannin ubojica! -Pleši!
To je on!
Lepeza!
Uđite, molim vas.
Van!
Jao!
Ne!
Drž' je!
-Stoj! Policija! -Magda!
-Tiho. -Gdje je ključ?
Magda.
Samo budi mirna.
Ustani.
Magda.
Ne boj se.
Budi mirna.
Ustani.
Već znaš tog psa.
Sve će biti u redu.
Možeš ti to. Imaš iskustva s tim.
Dođi. Dođi ovamo.
Dobar psić!
Dobar si!
Dobar si.
Gospodo, možete se upoznati.
Već jesmo.
To sam opet ja. Jacek Sikora.
Walczak.
Drago mi je.
Imam nešto za tebe.
Nije li to dokaz?
Jest.
Ali ionako će jedni druge optuživati.
Htio sam da ti to dobiješ nakon svega ovog.
O, Jacula.
Nisi ti za policajca.
Ali ne.
Ovo više nije moja priča.
Ali puno ti hvala.
Da uđem i nekako ti pomognem?
U taj kavez moram ući sama.
Što je ovo?
Ideš nekamo?
Opet sam nešto propustio? Magda?
To je tvoj kovčeg.
Molim?
Znam da si taj parfem kupio za nju.
Kad sam saznala, kupio si mi isti.
-Što to govoriš, draga? -Gledaj to ovako.
Czerwiński je u zatvoru.
Tvoja Zuza treba sponzora.
A ja ti dajem slobodu.
U redu. Tomek.
Nije stvar u parfemu.
Ispravljam pogrešku otprije 15 godina.
Madzia, draga!
Koju pogrešku?
KRAJ
Prijevod titlova: Petra Matić